Ego Robertus Dei gratia Cabilonensis episcopus notum facio omnibus futuris et presentibus quod Girardus Putoiz dedit atque concessit Deo et sanctę Marię et monachis de Firmitate quicquid habebat in manso al Bret; et in manso Petri Pigner; et in manso de Corceletes in bosco, et in plano, cum omnibus appendiciis eorumdem mansorum, medietatem scilicet per totum; et casamentum alię medię pastis, quod ab eo tenebatur sine ulla retentione nichil excipiendo; et XII denarios censuales, quos ei monachi debebant; et pratum de Praales; et terram de Vileret, quę est justa domum regis. Hoc autem laudavit uxor Gerardi nomine Sibilla, et soror sua Guillelma, coram duobus sacerdotibus Gaufrido de Jamblia, et Hugone de Sancta Helena. Ipse quoque Geradus hoc executus est monachis, et concessit in perpetuum, anno Domini Mo Co XCo IXo, mense junio in presentia nostra, et inde habuit II boves, et unam vacam, et porcum unum. Hujus rei testes : Petrus Pelerinus canonicus, Hugo Caisels, Philibertus presbyter, Gaufridus de Jamblia, Hugo de Sancta Helena supra nominati sacerdotes, Bernardus cantor Firmitatis, Hugo de Bixe cellerarius, Rainaldus de Antiniaco conversus.